
О ЈОВАНУ ЈОВАНОВИЋУ ЗМАЈУ. 
— ЛАЗА КОСТИЋ. — 
СОМБОР, 1902. 

Ова најновија књига о Змају под нео- 
бичним ауспицијама излази пред српску 
читалачку публику и пред критику. Гоч 
пре него што се довршило штамнање 
прве половине њене, велик део политичких, 
дневних листова, који су у нас неком 
чудном судбином, како ми се 'чини, врло 
пресудни за оцену чак и књижевне и 
естетичке вредности неког писца — осули 
су на Лазу и на ову његову књигу о 
Змају дрвље и камење. 

Не ћу да се стављам између тих и 
таких судија и писца Лазине књижевне 
спреме; али ми се чини: прво, да није 
часно судити о књизи свесно с преду- 
беђењем, а још је мање часно примити 

такав суд на веру, чак не прочитавши 
ни једног блова књиге о којој се суди. 

А у нас се и једно и друго урадило. 
Сад је цела књига пред читаоцима и пред 
критиком, па нека они рекну свој суд. 

И служећи се правом критике, књи- 
жевне критике да, независно од политич- 
ког рачуна и интереса, оцени сваки ли- 
терарни продукат, ако јој се чини вредан 
оцењивања, ми ћемо да прозборимо коју 
и о овој, по нашем мишљењу значајној 
књизи. Значајној и по својој судбини, о 
којој се ми уздржавамо говорити, и по 
својој језгри, о којој хоћемо да говоримо. 

Језгра ове књиге може се поделити у 
двоје: у оцену литерарне и естетичке 
вредности Змајеве поезије и у бијограф- 
ски део, који махом служи тумачењу по- 
литичких песама Змајевих, пун је успо- 
мена јавног и приватног карактера. 

У првом делу, значајнијем за оцену 
песника Змаја, дата је „Булићима«, не- 
ким »Снохватицама« и др. толика вред- 
ност, колику им ни најоданији поштоваоци 
песникови нису дали и то с правом. Да- 
ље је у том делу од популарних и најпо- 
пуларнијих песама Змајевих, зналачком 

анализом одузето врло много — и то 
с правом. Показане су слабости Зма- 
јевих тзв. »балада«, Змајевих »дечјих 
песама« и његове политичке поезије. 

Други део, као и предмети расправљени 
у њему, као и политичка лирика Змајева 
имаће значаја за књижевног и култур- 
ног историка, за читаоца и за књижевног 
критичара остају то »људски докумен- 
ти«, који ће, дабогме, у распаљеној борби 
страсти служити за и против. 

Ми остављамо прљави посао заинтере- 
сованима, нека они из погледа једног и 
другог, Лазе и Змаја, на туциндански дога- 
ђај изводе и своје мишљење о песничкој 
и књижевној вредности њиховој. Лаза, ма 
да се не слаже са Змајем у погледу на 
тај догађај, одаје му ипак као песнику 
ретко поштовање. И кад нам он пружа 
једног од највећих светских песника љу- 
бави, зар да га не примимо само за то, 
што њему није по ‚вољи човек, у чију се 
кору сакрио тај песник; што му није у 
вољи »Змај«, у чији се »зуб сакрио 
славуј ?« 

То је тепкећнећ, аПли шепвећћећ, 

Шта је пронело Хајнеову славу широм 

света? Његова љубавна лирика. А шта 
још и данас многима не да да заволе Хај- 
неа? Његов политички, јавни и приватни 
живот и рад. Због тог рада и живота 
хоће се често да порекне лепота и вред- 
ност и Хајнеове љубавне лирике. 

Лаза је далеко и од помисли да због 
немилости своје према политичким песмама 
Змајевим побија цену његовим » Ђулићи- 
ма« и »Снохватицама. Он чак у »Ђули- 
Ћима« и »Снохватицама« налази толико 
и таке лепоте, какве досад нико у нас 
није ни слутио. Он је непобитним при- 
мерима показао да та лирика може стати 
до и изнад најбоље светске лирике. 

И за то као да каже: »ово ће сачу- 
вати име Змајево за сва времена и онда 
и онде, кади где се политички и приватни 
рад и живот Змајев и мој и свију на- 
ших другова одавно заборавио буде«. 
Само за то, мисли г. Л. Костић, што 
још нисмо израсли из времена скоро 
исте личне борбе, коју је опевао Змај, 
не можемо да оделиме »славуја од змаја«. 

А у тој тежњи да одели славуја од 
змаја; да славуја сачува од змаја; да му 
да бесмртног века, који не ће моћи скра- 

тити смртни, земни, пролазни, дневни 
Змај — у том је и главна црта. и 
главна вредност и тежиште Лазине књиге. 

Оно што је Лаза рекао о својим ми- 
љеницама из »Ђулића« и »Снохватица«, 
то је и тако лепо и тако оригинално и 
тако младачки заносно, да мора у сва- 
ког пробудити успавани смисао за ле- 
поте лирске песме, за чистоту песнич- 
ког уживања. Змај је ту песник љубави 
рат ехсеПепсе, који се не стиди ни Гетеа, 
ни Хајнеа нити икога на свету. Ја, ево, 
отворено признајем да ми је Лазина књи- 
га омилела Змаја, према којем сам пре 
осећао више само симпатије, као и према 
толиким другим средњим писцима; него 
љубави и поштовања, које му сад одајем, 
као правом великану, не само српске 
него и светске лирике. И уз Лазине ар- 
гументе, уз Лазина упоређења Змаја с 
Гетеом и другим великанима, ево и један 
мој аргуменат, који ће показати какав 
је песник Змај. 

Упоредио сам Змајев ХХҮІ. Ђудић, с 
једном од најлепших, а сродном по теми, 
песама Хајнеових. Ево, па и ви то учи- 
ните: 

ХХМІ. 


Снив'о сам те, а ти пуна цвећа, 
Међу цвећем лековита биља, — 
Било ститка, љубице и крина, 
Одољена, чубра, девесиља. 


На глави ти венац од поменка, 
Миле груди бела ружа чува, 
Око паса плавичаста саса, 

Око срца стручак милодува. 


Зачудих се, на што толк'о цвећа, 
Ал’ ми цвеће тихано прогуди: 
»Тихо, тихо, тако срећан био, 
Да се твоје злато не пробуди!« 


Зора ће нас разгонити брзо, 
Ал’ ће остат' из цвећа, из биља, 
Чиста душа око твоје душе, 
Чисто миље око твога миља. 


А ево те Хајнеове (АПпаећ іт Тгап- 
те већ' зећ Фјећ) преведене на све кул- 
турне језике, компоноване безброј пута, 
и познате сваком ко се иоле броји у 
образовани свет; ево је у српском пре- 
воду: 

САЊАМ ТЕ. 


Сањам те сваку драгу ноћ, 

А ти ме поздрављаш благо. 
Зајецам и блажен се срушим 
Пред тебе, слатко драго. 

А ти ме сетно погледујеш 
И тресеш главицу 

И очице благе роне 
Бисерну сузицу 


Тихо ми шапућеш тајну реч 
И пружаш ми цвећа струк; 
Пренем се, а цвећа нема 

И реч је тек празан звук. 


Колико је одвојила у српског песника 
питомина, суптидна анђеоска нежност 
својом дубоком људском етиком од мал'те 
не болесне чежњивости Хајнеове? Нигде 
није Хајне био тако близу Змајевој ми- 
сли и опет колика разлика између њих! 
Разлика баш као што је различна ду- 
шевност српског песника од сензуализма, 
помешаног с оном цртом германском коју 
је Л. Костић једном приликом врло згодно 
назвао »мадонизмом«, немачког песника. 
Ова и оваке песме Змајеве, чију је лепоту 
Л. Костић управо открио (ХХХІХ, ХИ 
»Ђулић «;:уводни и ХХҮІ »Ђулић увелак«. 
»Гојкова невеста« Бисенија« из » Снохвати- 
ца« као најлепше покрај читавог јата других 
лепих и лепших) учиниће Змаја нацијонал- 
ним песником српским, онда кад нацијона- 
лизам не буде слуга патријотском декла- 

маторству, него кад буде значио културну, 
душевну, етичку и естетичку силу. 

А ту душевну страну Змајевих »Ђу- 
лића« и »Снохватица« нико није могао 
ни помислити, нити је ико помислио са- 
гледати на Змају до Лазе Костића. И зар 
да он онда не узвикне с гневом у срцу, 
по оном Његошеву: 


Аој Змале, славујско кољено 
Рашта своје силе не познајеш? 


И зар није право чудо, да се баш оне 
песме, које Лазу очаравају, најмање спо- 
мињу, најмање читају и опажају ? Заиста 
би то, да се не може растумачити, било 
много већма чудо; него противан факат, 
да се Лази не допадају баш оне песме 
Змајеве које су најпопуларније, факат 
који даје хране толикој малицијозности, 
толиким гадним инсинуацијама. 

На пр. Змајеве баладе! Ко има на уму 
да нико још није показао врлине тих 
тзв. балада, тај ће, видећи какве јаке 
сумње има Лаза о књижевној и естетичкој 
вредности њиховој, и сам посумњати у 
ту вредност. А ко зна да је и други је- 
дан велики лиричар, Петефија, писао врло 

слабе баладе; ко зна да су од светских 
великана само Гете и Арањ прави песници 
балада (Шилерове > баладе« су приповетке 
у стиху) тај не ће бити изненађен — 
слабошћу Змајевих балада. Таки класи- 
чан песник љубави, среће и туге, туге 
која је далеко од очајања, среће која се 
никад не приближава оргијама — није 
могао имати среће с мотивима трагичних 
потреса и драмске живости. Има још и 
других психолошких разлога за ово — 
али износити их овде није место. 
(Наставиће се.) 


НЕШТО О ТОЛСТОЈУ. 

Толстој има засебно мишљење и у естети- 
ци. У његовој књизи „Шта је умјетност?“ он 
јасно каже које умјетнике он не цијени. У ту 
групу иду: Данте, Тасо, Милтон, Шекспир, 
Геге, затим „сирова, дивља, за нас скоро не- 
смислена дјела“ Софоклова, Еврипидона, Есхи- 
лова и Аристофанова. Сам Рафајло и Михелан- 
џело са својим „бесмисленим страшним судом“ 
не вриједе му много. Толико исто цијени он 
Клингера, Беклина и Штука. До Баха, Мо- 
царта, Хајдна, Шуберта, Шопена и Бетовна 


не држи много, а до Лисга, Берлиоца, Брама 
99 

и Рихарда Штрауса не држи ништа. Бетове- 
нова девета симфонија скроз му је „рђава 
умјетност“. “Ал најгоре је прошао Рихард Ваг- 
нер. Као „узор највеће умјетности“ напомиње 
Толстој Шилерове „Разбојнике“, Игове „Јад- 
нике“, Дикенсову „Чича Томину Колибу“(!), 
Достојевског и Елиотов „Адам Беде“. 

Тако изгледа умјетност у Толстојевим 
очима! А то има свог основа у његовим назо- 
рима о умјетности. „Добра умјетност „свима 
је разумљива“. Зато он и држи да је најбољи 
оцјењивач раденик. Али не градски него сеоски 
раденик. „Већина је увијек схваћала па и да- 
нас схваћа оно, што ми као највишу умјетност 
држимо: епос Светога Писма, упоређења 
еванђеоска, народну легенду, бајку и народну 
пјесму“. Зато што већина народа, и то сео- 
ског народа, а особито руског сеоског народа, 
не разумије Гетеа, Софокла и Бетовена, зато 
њихова умјетност и није умјетност. 


Толстој од прилике овако формулише 
умјетност: Добра умјетност (дакле у опће 
умјетност, јер „рђава умјетност“ и није умјет- 
ност) је она умјетност, што нам даје оне 
осјећаје, које ми признајемо као важне. А 
заиста су они осјећаји важни који проистичу 
из религиозне свијести оног времена и оних 

умјетника. Ако дотични умјетници не одгова- 
рају свом религмозном духу времена то су 
они за Толстоја ео ірво „рђави“ умјетници. 
Али како Толстој цијени напредак и у самој 
религијозној свијести, то му ни умјетност која 
је поникла у ранијој религиозној свијести, није 
већ толико добра. Као најбоље мјерило служи 
Тодстоју данашња религијозна свијест коју он 
идентичном назива са својом. Садржај ове 
религиозне свијести ово је: Наше материјално 
и душевно, поједино и опће, привремено и 
вјечно добро састоји се у братском животу 
свију људи и у нашем драгом, међусобном 
сјединењу. 

Приликом педесетгодишњице књижевног 
рада Лава Толстоја, пуни су листови разних 
расправа и славопоја о овом великом човјеку. 
Часописи гледају да представе читаоцима од 
коликог је уплива био рад Толстојев за ових 
педесет година на руску књижевност. Најин- 
тересантнији су они чланци у којима сам 
Толстој долази до ријечи. На питање једног 
интервијера да ли аутор ради на својој авто- 
биографији, одговорио је Толстој: „Ја авто- 
биографије у опће не цијеним и нећу је ни- 
кад писати. Шта је то? Ту човјек пише о 
себи, добро саопћи а зло прећути. Или на- 


узе 

глашује баш оно рђаво, као да би хтио рећи: 
Гледајте, какав сам ја грјешник! А то је још 
горе јер понижавање себе горе је нег хвали- 
сање“. Затим се повео разговор о најновијој 
руској белетристици о којој Толстој нема баш 
лијепо мишљење. „Књижевник мора имати 
неко одређено, његово рођено посматрање 
свијета, мора имати мишљење које је сам сте- 
као и које није нигде и од никог дотле изго- 
ворено“. А овим условима одговарају за сада 
само Чехов и Горки. Првога Толстој само као 
приповјелача цијени, а за драме му вели да 
су то „ријечи без ногу и руку“. Он им на- 
рочито замјера оскудицу радње, коју он као 
битни дио позоришног дјела сматра; само брза 
радња даје писцу могућности да у два три 
чина ријеши свој задатак, који се састоји у 
што јаснијој карактеристици особа. — Једном 
другом посјетиоцу саопћио је Толстој нешто 
о свом најновијем раду. Он за сада ради на 
једној већој причи али њу није намијенио 
штампи. „Све је то глупост, луцкасте припо- 
вијести! Хтио сам се, послије толике болести, 
да мало опоравим, те сам се латио овог посла. 
Али, бар док сам ја жив, у штампу неће ући. 
Ја морам управо да се стидим. да се као ста- 
рац од својих 74 године бавим тиме, да из- 


ЗЕЕ 


мишљам осјећаје једне даме која није никад 
постојала и њен говор са неким господином, 
који такођер није никад постојао, и да то 
исписујем. Глупости, кажем Вам поново! Баш 
сад послије болести јасно видим у чему је 
смисао живота. И то би ваљало тачно изло- 
жити „мјесто приповјести измишљавати. Сми- 
сао живота је — љубав. Љубав према другима 
— а све остало само ће ти доћи“. — О ве- 
ликим руским часописима каже Толстој: „Ни- 
шта у њима нема... отворим их па опет за- 


творим... пуста празнина |“ ОАЕ 
. ИЗ ЛИСТОВА 


- У 10 свесци »Кола« приказује Андра 
Гавриловић »Првенчад Ђуре Јакшића : »Доћи ће«, 
»Твој поглед«, »Киша пљушти« и »Бићеш моја«. 

+ Свет. Ст. Симић отпочео је у »Срп. Књ. 
Гласнику « расправу: »Србија, Бугарска и Арба- 
нашко питање«. 

4 „Теферич“ је натпис лијепе приче Свет. 
Ћоровића, што је изашла у 49 броју „Бранкова 
Кола“, 

4- У пошљедњој свесци „Летописа“ написао 
је Јов. Н. Томић историјску студију „Мегдан у 
Срба ХҮІ и ХУП столећа“, а М. Апостоловић 
превео је са грчкога „Посланицу Тодора Мето- 
хиБа“ о дипломатском путу у Србију поводом 
женидбе краља Милутина са Симонидом године 
1298. 

+ Интересантно је писмо Леле Х. Давичо 
о »Минхе ‘х тој пријестоници Баварске и лијепе 
умјетнос у Њемачкој. 

4- Др. Станоје Станојевић штампао је у 
»Срп, Књ. Гласнику« пету главу од прве књиге 
историјског му списа »Срби и Византија«. Ова 
ће књига изаћи идуће године као УП. свеска 
»Књига Матице Српске«. Ова пета глава носи 
наслов: »Сеоба народа и Хришћанство«. 

+ »Мраз« једна драмска сцена, написао 
Пера С. Талетов, штампана је у »Летопису«. 

+ Оцјена »Срп. Књ. Гласника« на »Мале 
приче« Јанка М. Веселиновића није повољна као 
она у »Колу«. Ово напомињемо да поново кон- 
статујемо објективност наше критике, која је 
тако демонстративно конфузна била и при 
оцјени нашег хумористикона. 

+ М. Ђ. Милићевић донио је у ПСВ: 
»Кола« »Нешто из хајдуковања у Крајини«, 

4- Како мисле младо-пчелари о »Друштву 
пчелињем« написао је Јован Живановић врло 
лијепу расправу у биоградском »Колу«. 

4 У УІ свесци „Летописа“ написао је Ј. 
Скерлић чланак „Др. Љубомир Недић“. Овај је 
чланак објективна оцјена рада покојникова са 
многим напоменама пристрастности његове. Али 
му писац признаје велике способности. 


КРОНИКА 
+ Српски пјесник Змај Јован Јовановић 
прославио је скромно у Кименици свој 70 рођен- 
дан. Слављенику су стигли многи писмени поз- 
драви а из околних мјеста похитали су Срби да 

стисну десницу овјенчаном пјеснику. Наше уред- 
ништво најискреније честита ову седамдесетого- 
дишњицу. 


4 Др. Фридрих С. Краус у Бечу, покреће 
од нове године на њемачком језику »Библио- 
теку изабраних српскик писаца<«, Прва свеска те 
»Библиотеке« донијеће пријевод Нушићевог драма- 
та »Пучина«, И тако је Нушићу суђено да са сво- 
јим драматима отпочне и другу »српску библио- 
теку« на страним језицима. 


+ М.Ћ Милићевић, издао је нову књигу 
којој је натпис: »Цртице за ранију слику српске 
престонице«. Књига је оштампана из ХХИ „Го- 
дишњице«. — У њој Милићевић приказује слику 
некадањег Биограда, те је сачувао успомену на 
многа мјеста и многе догађаје који су данас са- 
свим заборављени или замијењени новим. »Мр- 
вице« ове, како их назва г. Милићевић, свакако 
су добродошле и за нас и за оне који за нама 
долазе да живе и да раде, јер Биоград из голине 
у годину добија све друкчији облик и ново, по- 
тире старо. 

+ Из »Летописа« посебно ја оштампана 
расправа В. Н. Корабљева: »Никола Васиљевић- 
Гогољ«. (1809 + 1852 — 1902.)« 


+ Г. Никола Д. Илић, пешадиј. мајор, даће 
у штампу велики војнички забавник »Српска 
узданица«. Садржина ће забавнику бити ова: 
Светли Дом Великих Обреновића и Њихове за- 
слуге за Српство и Србију; оригиналне патриот- 
ске и јуначке пјесме; оригиналне патриотске и 
јуначке приповијетке; научни чланци ; оригинални 
м одабрани пријеводи; разне биљешке: прикази 

књига; хуманитарне, патриотске и витешке уста- 
нове; појави и кретања у војсци; књижевну и 
приватни огласи и т. д. 

+ У Биограду се све бацило на књижевност. 
Осим »Прегледа за омладину«, јавља се »Ђачки 
Гласник« и »Ђачка Вила«. Судећи по неким при- 
казима биоградских листова, ово су већином 
слаби покушаји и лоши пријеводи бучних имена, 
нарочито француске књижевности. 

4 Изишле су из штампе приче Јанка М. 
Веселиновића » Мале Приче«. Цијена је 0.50 пара 
дин. В. Ј. И. у свом приказу, у »Колу« завр- 
шује: »Успехом ове последње његове књижице 
може бити задовољан и он, као што смо и ми«. 

+ У издању српског патријарха Георгија 
Бранковића изашла је књига »Српска Митропо- 
лија Карловачка око половине ХУШ. века« коју 
је по архивским списима приредио Димитрије 
Руварац. Цијена јој је 2 круне. 

+ У Биограду изишао је »Каталог Народне 
Библиотеке« Књижевност словенска. Књига обух- 
вата 447 страна а цијена јој је 10 динара. 

4- Српско-православна општина новосадска 
усвојила је приједлог професора Александра 
Сандића, да се на згради Српске Велике Гимна- 
зије Новосадске подигне спомен плоча, у спомен 
70-годишњег рођендана српског пјесника Јована 
Јовановића Змаја. Напис на ллочи гласиће: >На 
месту овом била је кућа, у којој се родио 24. 
нов. 1833. године др. Јован Јовановић »Змај« 
песник. Пре тога живио је у овој кући први 
управитељ ове гимназије, Павле Јосиф Шафарик. < 


ИПӘДАЊЕ И ШТАМПА ИЗДАВАЧКЕ КЊИЖАРНИЦЕ И ШТАМПАРСЕО- 
УМЈЕТНИЧКОГ ВАВОДА ПАХЕРА И КИСИЋА У МОСТАРУ. 


